245 
Acanthis linaria L. 
Sidserønnike. 
Den ynglede almindelig ved Ivigtut, var Trækfugl. 
Ved Arsuk var den almindelig hele Sommeren og ynglede. (K.) 
4. Juni 1890 saas den første Gang ved Arsuk. (K.) Fra 
29. Maj 1890, da den saas første Gang ved Ivigtut, fandtes den 
overalt dels i Dalene, dels opad Fjeldskraaningerne, 
saa langt de vare kratbevoxede, altsaa kun 3—400' op. I Pile- 
krattet omkring Byen vare de almindelige, derimod fandtes de 
ikke i selve Byen før fra Midten af Juli, da man traf dem her 
i Smaaselskaber med Unger; de vedbleve nu at opholde sig her 
flokkevis hele August og September og fandtes overalt dels sid¬ 
dende paa Jorden skjulte af Græsset, dels paa Huse eller Stakit. 
Ved Pakhusene opholdt sig i lang Tid en Flok paa 50. De vare 
tillige almindelige flokkevis i Omegnen; 6. Oktober vare de endnu 
talrige omkring Byen; 8. Oktober saas den sidste. K. saa den i 
1889 sidste Gang ved Arsuk 13. Oktober (en lille Flok). 
I 1891 viste den sig første Gang 18. April, idet jeg da om 
Formiddagen traf 2 paa en Maskdynge udenfor Bryggeriet _ sammen 
med en Mængde Sneverlinger, og om Eftermiddagen 2 til udenfor 
mit Hus. 21. April saas efter et hæftigt Snefald omtrent 20 i 
Byen. I den første Uge af Maj vare de hievne almindelige enkelt¬ 
vis og i Smaaflokke i Byen, i Krattet og paa Fjeldene. I hele 
Maj Maaned fandtes de rundtom, ogsaa i Arsuk saas de i Midten 
af Maaneden, dog kun i ringe Antal. 
3. Juni 1890 saas de parvis i Krattet ved Ivigtut; 4. Juni 
fløj 2 ud af en Busk tæt ved mig og vedbleve at flyve ængstelig 
omkring mig; jeg kunde ingen Rede finde; 8. Juni fandt K. ved 
Ivigtut en Rede med 3 Æg; 10. Juni var der 5 Æg i den, 
22. Juni Unger; 21. Juni saa K. i Arsuk en Rede med 5 Æg. 
5. Juli saas første Gang udfløjne Unger; i den følgende Tid fand¬ 
tes de i stort Antal. Angaaende deres Ynglesteder mener jeg at 
have iagttaget, at de yngle i spredt Krat lidt opad Fjeldskraa¬ 
ningerne, derimod ikke i Pilekrattet i Bunden af Dalene. 
